قتیلہ بنت قیس

قتیلہ بنت قیس بن معدیکریب کندیہ ، اشعث بن قیس کی بہن تھیں ۔ محمد بن عبد اللہ رسول اللہ ﷺ نے اپنی زندگی کے آخری ایام میں ان سے نکاح کیا لیکن رخصتی نہیں ہوئی۔ بعد میں ان کا نکاح عکرمہ بن ابی جہل سے ہوا۔
اسلامی روایات کے مطابق، وہ مرتد ہو گئی تھیں لیکن بعد میں دوبارہ اسلام قبول کر لیا۔
ان کا ذکر أبو نعيم اصفہاني، ابن عبد البر اور أبو موسى المديني کی صحابہ کے تراجم کی کتابوں میں موجود ہے۔
 قتيلہ بنت قیس کے نکاح سے متعلق روایات 
 ابن عباسؓ کی روایت: نبی اکرم ﷺ نے أسماء بنت النعمان کے نکاح کے بعد ان کی استعاذہ (نکاح سے بچنے کی درخواست) پر ناراضی ظاہر کی۔ اس موقع پر الأشعث بن قیس نے اپنی بہن کا نکاح نبی کریم ﷺ سے کرانے کی پیشکش کی، جو قبول کر لی گئی۔ الأشعث حضرموت سے اپنی بہن کو لانے گئے، لیکن اسی دوران نبی اکرم ﷺ کا انتقال ہو گیا، جس پر وہ واپس اپنے وطن چلے گئے اور دونوں (الأشعث اور اس کی بہن) مرتد ہو گئے۔ بعد میں قيس بن مكشوح المرادي نے ان سے نکاح کیا۔
 داود بن أبي هند کی روایت: عکرمہ بن ابی جہل نے ان سے نکاح کیا، جس پر ابو بکر صدیقؓ کو شدید رنج ہوا۔ عمر بن خطابؓ نے تسلی دیتے ہوئے کہا کہ وہ نبی اکرم ﷺ کی ازواج میں شامل نہیں تھیں، کیونکہ نہ تو نبی اکرم ﷺ نے انھیں اختیار دیا، نہ انھیں پردے میں رکھا اور ان کے مرتد ہونے کے بعد وہ خود بخود نکاح سے خارج ہو گئیں۔
 يزيد بن قسيط کی روایت: انھوں نے خود کو نبی اکرم ﷺ کے نکاح میں دینے کی پیشکش کی۔
 ہشام بن عروة کی روایت: ان کے والد (عروة) اس نکاح کی روایت کو رد کرتے تھے اور کہتے تھے کہ نبی اکرم ﷺ نے قتيلة بنت قیس سے نکاح نہیں کیا۔ وہ مزید کہتے ہیں کہ نبی اکرم ﷺ نے قبیلہ کندہ کی صرف بنی الجون کی ایک خاتون (أسماء بنت النعمان) سے نکاح کیا تھا، لیکن انھیں دیکھ کر فوراً طلاق دے دی اور رخصتی نہیں ہوئی۔الطبقات الكبرى لابن سعد	» طَبَقَاتُ الْكُوفِيِّينَ، حديث رقم 10108 
 ابن عبد البر نے الاستیعاب میں ذکر کیا: نبی اکرم ﷺ نے 10 ہجری میں ان سے نکاح کیا، پھر صفر کے وسط میں بیمار ہوئے اور 12 ربیع الاول 11 ہجری کو وصال فرما گئے، جبکہ قتیلہ نہ مدینہ آئیں، نہ نبی اکرم ﷺ نے انھیں دیکھا، نہ رخصتی ہوئی۔
بعض نے کہا کہ یہ نکاح وفات سے دو ماہ قبل ہوا اور بعض نے کہا کہ یہ نکاح مرض الوفات میں ہوا۔
بعض روایات میں ہے کہ نبی اکرم ﷺ نے انھیں اختیار دینے کی وصیت فرمائی کہ اگر وہ چاہیں تو امہات المؤمنین میں شامل ہو کر پردہ کریں یا اگر چاہیں تو کسی اور سے نکاح کر لیں۔ انھوں نے نکاح کا انتخاب کیا اور عکرمہ بن ابی جہل سے شادی کر لی۔ جب یہ خبر ابو بکر صدیقؓ کو ملی تو انھوں نے کہا: "میں ان دونوں کا گھر جلا دینے کا ارادہ رکھتا ہوں۔"الطبقات، ج8، ص116 .تاریخ طبری، ج3، ص168..
 عمر بن خطابؓ نے کہا: "یہ نبی ﷺ کی بیویوں میں شامل نہیں تھیں، نہ ان سے رخصتی ہوئی، نہ پردے میں رکھا گیا۔"
 ابن اثير نے أسد الغابة میں اسی روایت کو ذکر کرتے ہوئے کہا:قتیلہ بنت قیس کندیہ، الأشعث بن قیس کی بہن تھیں۔نبی اکرم ﷺ نے ان سے 10 ہجری میں نکاح کیا، لیکن انھیں نہ دیکھا، نہ رخصتی ہوئی۔بعض روایات میں ہے کہ نبی اکرم ﷺ نے انھیں اختیار دیا، جس پر انھوں نے نکاح کا فیصلہ کیا اور عکرمہ بن ابی جہل سے شادی کر لی، جس پر ابو بکرؓ نے شدید غصے کا اظہار کیا۔
بعض نے کہا کہ نبی اکرم ﷺ نے ان کے بارے میں کوئی وصیت نہیں کی، لیکن وہ اپنے بھائی الأشعث کے ساتھ مرتد ہو گئیں، جس کے بعد وہ عکرمہ کے نکاح میں آئیں۔ عمرؓ نے ابو بکرؓ کو سمجھایا کہ چونکہ وہ مرتد ہو چکی تھیں، اس لیے ازواج النبی میں شامل نہیں ہو سکتیں۔
 ابن سعد نے الطبقات الکبیر میں ابن عباسؓ کی روایت بیان کی:أسماء بنت النعمان نے نبی اکرم ﷺ کے نکاح سے استعاذہ کی، جس پر نبی اکرم ﷺ غصے میں آئے۔ الأشعث بن قیس نے نبی اکرم ﷺ کو اپنی بہن قتیلہ سے نکاح کی پیشکش کی، جو قبول کر لی گئی۔
الأشعث انھیں یمن (حضرموت) سے لانے گئے، لیکن راستے میں انھیں نبی اکرم ﷺ کے وصال کی خبر ملی، جس پر وہ واپس یمن چلے گئے اور مرتد ہو گئے، قتیلہ بھی ان کے ساتھ مرتد ہو گئیں۔اسی ارتداد کی بنا پر ان کا نکاح فسخ ہو گیا اور بعد میں قيس بن مكشوح المرادي نے ان سے نکاح کیا۔الطبقات الكبرى لابن سعد	» طَبَقَاتُ الْكُوفِيِّينَ، حديث رقم 10108 

 حوالہ جات 

زمرہ:عرب خواتین
زمرہ:نامعلوم سال وفات
زمرہ:سال پیدائش نامعلوم
زمرہ:صحابیات
زمرہ:عصر نبوی
زمرہ:پہلی صدی ہجری میں عرب
زمرہ:ویکی ڈیٹا والے صفحات
زمرہ:صفحات مع استعمال P19 خاصیت
زمرہ:ازواج مطہرات